
INTRODUKSJON


Jeg har gitt denne boken samme tittel som jeg hadde på en Refleksjon jeg skrev i 2016 og kalte: I Demokratiet ånd.


Den er hentet fra min bok: 217 Refleksjoner, utgitt i 2022, er kun på vel fem sider, og representerer noen av mine politiske synspunkter på den tiden den ble satt på papiret.


Når jeg leser den i dag, nesten ti år senere, står jeg stort sett for det jeg skrev den gang.


Etter I Demokratiets ånd følger en liten rapport: EN DAG SOM HUSKES, som jeg skrev i juni 2024, og som etter min mening taler for seg selv.


Deretter har jeg fra min bok ”TANKEVEKKERE - 1001 korte refleksjoner”, som ble utgitt i 2020, valgt ut 84 som alle på en eller annen måte er relatert til politikk, og er navngitt i innholdsfortegnelsen i alfabetisk rekkefølge.


Alle Tankevekkerne er korte og vanligvis bare på noen få linjer.


Ettersom jeg nå har passert åttifem og har hatt fast bosted i Spania de siste femten til tjue årene, vil naturlig nok noen av de politiske Tankevekkerne bære preg av det, men i hovedsak, og fra mitt synspunkt, mener jeg at de gjenspeiler mine personlige meninger.


Så langt tilbake som jeg kan huske har jeg vært opptatt av menneskers holdninger og ikke minst har jeg i de senere år blitt meg dette mye mer bevisst, ikke minst i lys av at jeg som nevnt har bodd i Spania i mange år og i de siste 10 utgitt 24 bøker.


Det burde etter min mening være et krav til politikere valgt i demokratiske samfunn, at de er utstyrt med solide og rettferdige livs-verdier og holdninger på alle plan, ettersom de er valgt til styre samfunnet for oss skattebetalere.


Fra mitt utvalg av Refleksjoner, har jeg tatt med 34, som alle i en større eller mindre grad er relatert til livs-verdier og holdninger. Den første ble skrevet i 1990 og den siste i 2023. De ble satt på papiret for å teste mine meninger om disse, for meg, betydningsfulle begrepene.


Etter hver Refleksjon, som dekker fra to til fem sider, har jeg, bortsett fra i noen få med flere, satt inn fire Tankevekkere relatert til innholdet av den respektive Refleksjonen.


Jeg har valgt å ta med disse Refleksjonene og tankevekkere, hvorav mange er sterkt personlige, fordi jeg ser på livs-verdier og holdninger som menneskers viktigste styringsverktøy.


Jeg hevder ikke på noen måte at disse refleksjonene er fasit for de viktigste og riktigste livs-verdier og holdninger, men at de kanskje kan gi en liten påminnelse om disses betydning for oss alle og ikke minst hos de som steller med politikk.


George Manus


Mars 2025









I DEMOKRATIETS ÅND


14 Juni 2016


Ordet demokrati betyr folkestyre. Folket i demokratisk styrte land bestemmer politikken som skal føres. Det politiske parti som har flertallet, enten dannet ved egen oppslutning av stemmer, eller ved koalisjoner, bestemmer i stor grad politikken som skal føres, så lenge grunnloven følges.


Demokratiet ble utviklet i Hellas 500 år før Kristus og benyttes som styringsform i de fleste vestlige land og i stadig flere land rundt omkring i verden.


I demokratiets ånd må vi, med den frihet styringsformen er ment å gi oss, ta bestemmelser.


Vi står fritt til å velge hvilket parti vi vil stemme på, noe som i prinsippet betyr at vi gir støtte til ideen om at vi alle er like, en styreform som er ment å gi frihet, men som tar alle mennesker under en kam. Med andre ord, som har som manifest at alle i prinsippet er like og som en konsekvens bør dele samfunnets goder.


Ingen problemer med den siden av demokratiet. Hvis denne styringsformen, slik den blir praktisert av enkelte sosialistiske partier hadde hatt en forutsetning til å fungere, tror jeg til og med at jeg selv ville sympatisere med den.


Det er bare ett lite problem med det å dele godene, og det er først og fremst: hvor kommer de fra og hvem har skapt dem?


Deretter, hva med å dele de mange negative konsekvensene som oppstår når godene plutselig ikke eksisterer lenger? Kassen er gått tom som et resultat av at initiativ og drivkraft har uteblitt på grunn av manglende motivasjon, generelle nedgangstider eller fordi man ikke har latt de skapende krefter få tilfredsstillende spillerom.


Det viktigste er, etter min mening, å finne svaret på: Hvor kommer godene fra og hvem har skapt dem?


Hvor stor del av befolkningen tror at økonomi dreier seg om at det finnes bøtter fulle av penger som burde fordeles mellom oss alle? Sterkt forenklet kanskje og heldigvis er det færre og færre som tror det er slik.


Videre er det mange som mener, og dessverre ofte med berettigelse, at noen raker til seg mer enn andre. Sikkert mye riktig i det, korrupsjon skjer dessverre over alt og ikke minst her i Spania.


Så vidt jeg forstår har Spania den udelte gleden av å ligge på første plass i Europa i den sammenheng, men jeg må tilføye at det arbeides hardt for å komme dette uvesenet til livs. Men, som med alle inngrodde vaner, det tar tid å bli kvitt dem.


Grådighet er en desidert uting og selvfølgelig er det mange i samfunnet som uten sosialt ansvar misbruker sin posisjon til å berike seg selv. Det er nok dessverre en naturlig følge av menneskets natur og beviser egentlig at vi ikke på noen måte er like.


I naturen ville ingen dyr overleve hvis det ikke var de sterkeste og beste i flokken som ble ledere. Et demokrati i dyreverdenen ville antagelig ganske raskt føre til utslettelse.


Kanskje det ville være klokt å tenke litt mer på det?


Hvis alle skal bestemme, i seg selv antagelig den eneste rettferdige styreform, vil samfunnet sakte men sikkert gå i stå hvis man ikke åpner opp for kompromisser. Det må aksepteres at noen er bedre enn andre til å skape, og at de under ansvar må gis vilkår som stimulerer og motiverer. I mange demokratiske samfunn ha man heldigvis forstått dette.


Slik det er i dagens demokratier kan som nevnt enkeltmen nesket selv bestemme i hvilket politisk segment de ønsker å befinne seg. På denne måten oppnår man tilhørighet, har en plattform å uttrykke meninger fra og oppnår derved for seg selv en samfunnsmessig trygghet.


Hvor mange politiske segmenter, eller partier, et demokrati skal ha er også noe som bestemmes av demokratiets innbyggere. Det står enhver fritt å danne sitt eget politiske parti. Når man sperregrensen når det gjelder velgere, er man i gang.


Det er moralsk riktig at ingen, uten ansvar, skal kunne berike seg på andres bekostning. Nettopp det lille ”uten ansvar” er det aller viktigste, for det ligger nok dessverre i mange menneskers natur å prøve seg og la moralen seile i sin egen sjø.


Er ledere som er gode til å ”fylle bøttene”, like gode til å lede samfunnet? Uten å argumentere for eller imot mener jeg at så ikke er tilfelle.


Beskyttende vinger som spres ut over hele samfunnet, og de hensyn som må tas for å sikre alle, hører vanligvis ikke hjemme hos den som setter all innsats inn på økonomisk suksess.


Fordi om man har diplomatiske evner og har studert alle byråkratiets lover og regler, betyr ikke det at man er en god leder og langt fra at man har økonomisk teft. Her som ofte ellers gjelder ikke alltid sort/hvitt regelen.


Når vi snakker om motsetninger, og aksepterer at det er slik, er det bare logisk at man må akseptere at begge ytterligheter er nødvendige betingelser for å få samfunnet til å fungere. Begge ytterlighetene må derfor stimuleres til å yte sitt beste.


Toleranse, balanse og kompromiss er viktige faktorer i denne sammenheng.


Når det gjelder politikeren er det etter min mening mye riktig i Nelson Mandelas kortdefinisjon: ”Politicians want their ideas to stay alive”.


Jo flere som skal være med å bestemme, jo flere byråkrater må det til for å utrede og klarlegge de forskjellige synspunkter. Byråkratiet koster og jo større det blir jo mer komplekst og dyrere blir det. I sakens natur skaper byråkratiet i seg selv et kontinuerlig behov for vekst.


Det er vanskelig å forestille seg en demokratisk styreform som ville fungere uten Byråkrati. Uttrykket: Jo flere kokker jo mere søl, er nærliggende å referere til når man skal ta hensyn til alle fraksjoner i samfunnet.


Wikipedia beskriver byråkratiet som følger: ”Byråkrati er en hierarkisk organisering av beslutnings-taking der enkeltsaker behandles av saksbehandlere med nøye avgrenset beslutningsmyndighet etter et felles sett regler, og der alle ansatte (byråkrater) er ansvarlige overfor ledelsen for at beslutningene er i henhold til regelverket. Hensikten med byråkrati er å sikre likebehandling av like saker og stor grad av detaljkontroll fra ledelsen.


Byråkratisk organisasjonsform er en forutsetning for at offentlig forvaltning i et demokrati skal kunne fungere. Men en finner også trekk av byråkratisk organisering i (større) private bedrifter. Vektlegging av korrekt prosedyre fører ofte til at en byråkratisk organisasjonsform blant annet er kritisert for å bruke unødvendig mye tid på å fatte avgjørelser. Derfor brukes ordet ”byråkrati” i dagligspråket oftest som et nedsettende uttrykk for tungvint saksbehandling”.


Irlenderen Edmund Burke skrev om konservatisme i et demokrati tilbake på syttenhundretallet:


”I believe in the essential weakness and corruptibility of human nature, in the incapacity of the average man to resolve his problems in a rational manner, in the irrelevance of most “rational” solutions to political problems”.


Samfunnet er ifølge Burke ikke en rasjonelt konstruert struktur, men en organisme som utvikler seg gradvis. Ethvert forsøk på radikal omveltning må derfor ende i katastrofe. Fornuftens begrensinger gjør at tradisjonen må respekteres og revolusjonen fryktes.


Wikipedia beskriver ”Establishment” som en benevnelse på den dominerende gruppe eller elite som innehar makt eller autoritet i en nasjon eller organisasjon. Det kan være en sosial lukket gruppe som velger sine egne medlemmer eller spesifikke elitestrukturer i en regjering eller en spesifikk institusjon.


Det politiske byråkrati innbefatter også en elite som styrer og dominerer.


For meg står det klart at nettopp fordi, som det beskrives i Wikipedia, at: Establishment er en benevnelse på en dominerende gruppe eller elite som innehar makt eller autoritet i en nasjon eller organisasjon, kan det hele lett få en proteksjonistisk slagside.


Vil det ikke være ganske naturlig at de som arbeider i et Establishment, i en slik konstellasjon gjør det de kan for å sikre seg og sine ved å skjerme seg fra innsyn fra oss vanlig dødelige? I deres øyne er vi vanlige mennesker antagelig for sneversynte og inkompetente til å forstå det komplekse helhetsbildet det dreier seg om når det gjelder å styre samfunnet.


Jo mer komplisert og omfattende, jo mer avskjermet og utilnærmelig blir The Establishment. Hensikten oppnådd.


Skal demokratiet fungere etter definisjonen må The Establishment og byråkratiet på en eller annen måte gjøres synbart og angripelig.


Hvordan det skal gjøres på en fredelig måte har jeg intet svar på, men at det er nødvendig er jeg ikke i tvil om.


***









EN DAG SOM HUSKES


Juni 2024


Den 9nde juni i 2024 var, blant annet i Spania, det største politiske gjennombrudd i de siste årene for de som har valgt Partido Popular, eller Høyre, som sin politiske livsverdi.


Valget som ble avholdt i hvert av de 27 land tilsluttet den Europeiske Union, valgte den politikk som skal lede Det Europeiske Samfunn i årene fremover. Det samme valg vil selvfølgelig også ha den største betydning for de respektive land.


I Spania, hvor jeg nå har bodd permanent i over tjue år, viste resultatet av valget, at det her, på linje med de fleste andre land i Europa, ble et gjennombrudd for den konservative styringsformen, Partido Popular, og generelt en tilbakegang for sosialistene. Men, og det ser jeg på som en stor utfordring fremover. I kjølvannet av de konservatives fremgang fulgte en, i hvert fall for meg, ikke uventet fremgang også for de såkalte ultra konservative grupperinger. Spesielt gjaldt dette I Frankrike og Italia hvor de dominerte, men fremgangen ble også markert i en rekke andre land.


I min bok «I Demokratiets ånd» (denne boken), som planmesssig vil bli utgitt tidlig neste år, har jeg tenkt å få med denne lille rapporten, som kanskje underbygger noen av mine tanker og holdninger som gjelder dagens politikk.


I boken kommer det, beskrevet i Refleksjoner og Tankevekkere, også klart frem at det nettopp er denne utviklingen jeg mener måtte komme.


I lang tid har, etter min mening, oppvakte mennesker ikke kunnet unngå å se at dette måtte skje.


Dagens praktisering av sosialismen i mange land er etter min mening basert på det jeg tolker som en av mange sider av Ekstrem demokrati og som jeg meget kort tillater meg selv å beskriver som følger:


«En politisk styreform hvor vanlige gjennomsnitts-borgeres fornuftige sans for hva som er riktig og hva som er galt når det gjelder holdninger til rettferdighet, tilsidesettes.


En styreform hvor minoritetsgrupper med stert avvikende holdninger til gjennomsnittet, alt for enkelt får gehør for sine synspunkter og hvor de styrende, for å opprettholde den politiske balansen opptrer ekstremt tolerant og ofte tilsidesetter konstitusjonelle hensyn».


Dette betyr blant annet at det store flertall av vanlige borgere med sunn fornuft, føler at forholdet til lov, respekt, orden, og ikke minst toleranse, har gått alt for langt. Det er ikke grenser for hensynstagene til minoritetsgruppers oppfatning av hva som skal godtas som normalt.


Mange «sunne» menneskers oppfatninger blir brakt i uorden, og ikke minst, blir det for den yngre garde, som er de som skal stå for fremtiden, vanskelig å forholde seg til normer og regler. Det siste ikke minst takket være foreldrenes manglende faste holdninger, som blant annet er et resultat av hvordan de over tid har blitt påvirket av de styrende.


Der hvor Sosialistene har stått for styringen av samfunnet, har de etter min mening i mange tilfeller selv gjort seg ansvarlig for at ultraradikale grupperinger stadig får større fotfeste. Men, Forhåpentlig vis fører dette også til at en stor og dominerende gruppe av ”normale” konservative krefter også vil se en stor fremgang.


George Manus









MINE 84 TANKEVEKKERE OM POLITIKK


DEMOKRATI I


Demokrati sikrer en rimelig stabil samfunnsform, men kan lett dempe dynamikk, initiativ og motivasjon.


2015


DEMOKRATIET II


Demokratiet, slik som det etter min mening i mange land praktiseres i dag, bringer oss sakte men sikkert mot store utfordringer.


Juni 2019


LA MASSENE REGJERE


Min mening er at hvis man lar Massene Regjere, som et eksempel under Den Franske Revolusjon fra 1789 til 1799, vil verden gå i stå. Som en konsekvens kan de som arbeider for at det skal skje, bli ansvarlige for vårt samfunns oppløsning.


2017


OBJEKTIVITET OG DIPLOMATI


La oss opptre litt mer Objektivt - bare være litt mer Diplomatiske - bare noen ganske få ganger hver uke. Vi behøver ikke strekke oss lenger før verden ville bli bedre å leve i.


REVOLUSJON


Revolusjon i forbindelse med politikk har oftest negativ klang - mens Revolusjon i forbindelse med teknisk utvikling får applaus.


DIPLOMATI


”Jeg har stor forståelse for dine meninger, men...”


2017


BESTREBELSE


Bestrebelsen på å gjøre samfunnet mer transparent er en av de viktigste ingrediensene i å skape forståelse og respekt mellom oss mennesker. Samtidig må den største vekt legges på å gjøre samfunnsmaskineriet enklere og mer oversiktlig for de av oss som av forskjellige grunner ikke benytter den vesentligste del av vår tid på å sette oss inn i det komplekset som representerer dagens samfunnsstyring.


2016


BYRÅKRATI II


At byråkratiet må gjøres synbart og angripelig for at demokratiet skal fungere er jeg ikke i tvil om, men hvordan det skal gjøres på en fredelig måte og i demokratiets ånd, har jeg intet svar på.


Juni 2024


BYRÅKRATI I


Jo flere som skal være med å bestemme, jo flere Byråkrater må det til for å klarlegge de forskjellige synspunkter. Byråkratiet koster og jo større det blir jo mer komplekst og dyrere blir det. I sakens natur skaper Byråkratiet i seg selv et kontinuerlig behov for vekst.


Juni 2016


TRUSSEL I DEMOKRATIET


Lar man alle ”ideologiske ekstreme” i verden få uttrykke seg i sosiale medier, resulterer det i ukontrollerbare og ureparerbare situasjoner. Demokratiet gir, så vidt jeg forstår, dessverre ingen presis definisjon på ”ideologisk ekstreme”, så derfor kan denne utfordringen ikke løses. En av Demokratiets utfordringer blir derfor å finne løsninger som ikke virker diskriminerende for ”ideologiske ekstreme” når det gjelder tilpasning og ytringsfriheten, et privilegium vi alle vil ha.


Februar 2019


FORENKLING I POLITIKKEN


Kunsten er å Forenkle uten verdiforringelse.


April 2019


EKSTREMDEMOKRATIET I


Etter min mening vil de som støtter Ekstremdemokratiet, en dag forstå at de derved har vært med på å undergrave demokratiets fundamentale verdier.


Mai 2019


KRANGLING


Hvis jeg kunne skrive musikk, ville jeg ha laget et akkompagnement til kranglingen og de endeløse avbrudd som man var vidne til under de spanske politiske debattene før valget.


28 April 2019


EKSTREMDEMOKRATIET II


Ekstremdemokratiet er skapt av myten om at vi alle er like. Stopper vi ikke den utviklingen vil alle former for ultraradikale organisasjoner blomstre.


Mai 2019


EKSTREMDEMOKRATIET III


Ekstremdemokratiet er, etter min mening, like destruktivt og farlig for våre samfunn som noen form for venstre eller høyreorienterte ekstreme organisasjoner. Ekstremdemokratiet er ansvarlig for å danne grobunn for økende innflytelse fra radikale venstre og høyreorienterte.


Mai 2019


EKSTREMDEMOKRATIET IV


Ekstremdemokratiet bør, etter min mening, defineres og gjøres tilgjengelig som en betegnelse på en politikk på linje med ultrakonservative eller ultrasosialistiske styringsformer.


Mai 2019


POLITISK EVOLUSJON


Evolusjon betyr utvikling over tid. I land som enda ikke har funnet en rimelig god balanse mellom sosialisme og konservativ-isme, og dem er det riktig mange av, er det naturbestemt at andre ytterligheter av og til blir stemt inn for å hjelpe og styre. Dette skjer for at utviklingen ikke skal gå fortere enn at menneskene kan tilpasse seg. Veien frem til et balansert, rettferdig, verdenssamfunn er lang - svært lang - uendelig lang.

